Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : 1 Pv 993/12/8807	Michalovce, 6.6.2014
EEČ : 2-66-201-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Michalovce zo dňa 4.4.2013, spisová značka 1 Pv 993/12/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
pre pokračovací prečin krádeže podľa  § 212 ods. 2 písm. f) Tr. zákona  na tom skutkovom základe, že dňa 09.10.2012 v čase okolo 18.20 hod. v obchodnom centre XXXXX v Michalovciach odcudzila farbu na vlasy zn. Garnier a sprchový gél zn. Dove SG 200ml tak, že tieto si vložila do vrecka bundy, ktorú mala na sebe, prešla s týmto tovarom pokladničnou zónou bez zaplatenia a po zadržaní pracovníkom bezpečnostnej služby odcudzený tovar vrátila, pričom týmto konaním by v prípade nevrátenia tovaru vznikla spoločnosti XXXXX škoda vo výške 5,99 € 
- dňa 05.01.2013 v čase okolo 13.30 hod. v obchodnom centre XXXXX v Michalovciach, z predajne XXXXX odcudzila koženú peňaženku tak, že túto si vložila do vrecka kabáta, ktorý mala na sebe a pri východe z predajne, keď sa spustil alarm ju zadržal zamestnanec a odcudzený tovar vrátila, pričom týmto konaním by v prípade nevrátenia tovaru vznikla spoločnosti XXXXX škoda vo výške 9,99 € 
a uvedeného konania sa dopustila napriek tomu, že dňa 04.07.2012 bola  právoplatným rozhodnutím Mestskej polície Michalovce - blokom na pokutu nezaplatenú na mieste č. AB 067971 postihnutá za priestupok proti majetku podľa § 50 ods. 1 zák. č. 372/1990 Zb. o priestupkoch v znení neskorších predpisov za krádež tovaru v obchodnom centre XXXXX v Michalovciach, za ktorý jej bola uložená bloková pokuta vo výške 30,- €

Uznesením prokurátora Okresnej prokuratúry Michalovce zo dňa 4.4.2013, spisová značka 1 Pv 993/12/8807, bola určená obvinenej skúšobná doba v trvaní 12 mesiacov.
Odôvodnenie:
Uznesením prokurátorky Okresnej prokuratúry  Michalovce, sp. zn. 1Pv 993/12 zo dňa 4.4.2013 bolo podľa § 216 ods. 1 písm. a,b,c) Tr. poriadku podmienečne zastavené trestné stíhanie pre pokračovací prečin krádeže podľa § 212 ods. 2 písm. f) Tr. zákona proti obvinenej XXXXX.  
Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 mesiacov. Toto rozhodnutie sa stalo právoplatným dňa 16.4.2013. Skúšobná doba pre podmienečné zastavenie trestného stíhania uplynula dňom 16.4.2014. Po uplynutí skúšobnej doby bol vyžiadaný odpis z registra trestov a správy o povesti obvinenej.
Bolo zistené, že obvinená v priebehu skúšobnej doby viedla riadny život, nedopustila sa žiadneho trestného činu, ani priestupku.
Keďže obvinená vyhovela podmienkam uvedeným v ustanovení § 217 ods. 1 Tr. poriadku, bolo potrebné rozhodnúť, že sa v skúšobnej dobe podmienečného zastavenia trestného stíhania osvedčila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anna Sabová
prokurátorka